|  |  |  |
| --- | --- | --- |
| Mottakere i henhold til liste    | Deres ref.:  |   |
| Vår ref.: | 09/6053-51 |
| Saksbehandler: | Anne-Grete Kvanvig |
| Dato: | 06.02.2013 |
|  |  |
|  |  |
|  |   |
|  |  |

Høring for AD/HD – nasjonal faglig retningslinje for utredning, behandling og oppfølging

En veileder i diagnostikk og behandling av AD/HD (IS-1244) kom ut i 2005. Denne veilederen var knyttet opp til et oppdrag fra Helse- og omsorgsdepartementet om helhetlig rekvireringsordning av sentralstimulerende legemidler, hvor voksne også var inkludert, samt til forsvarlig bruk av disse legemidlene.

Vi har nå revidert veilederen fra 2005 og utarbeidet en faglig retningslinje som her sendes ut på ekstern høring. Retningslinjen har mer fokus på annen behandling i tillegg til eller som alternativ til behandling med legemidler, samt til en vurdering av funksjonsvansker. Det er tatt utgangspunkt i NICE clinical guideline (2008).

Kapitel 7 *Tilpasset opplæring for elever med AD/HD* er skrevet av Statped Vest. Kapitel 8 *Metoder for å avhjelpe atferdsforstyrrelser hos barn og unge med AD/HD er skrevet av* Atferdssenteret og De utrolige årene, Regionalt kunnskapssenter for barn og unge-Nord, Universitetet i Tromsø.

Retningslinjen gir anbefalinger om hvordan man bør utrede og diagnostisere AD/HD og følge opp barn, unge og voksne med en AD/HD-diagnose. Når en person får diagnosen AD/HD har han krav på individuell tilpasset behandling som kan bidra til et så godt liv som mulig.

Fordi behandling av diagnosen AD/HD ofte knyttes opp til bruk av legemidler, har diagnosen i perioder fått mye omtale i media. Helsedirektoratet er imidlertid opptatt av at negativ omtale av en diagnose eller en behandling ikke skal føre til at én pasientgruppe behandles annerledes enn andre pasienter og slik får mangelfull behandling eller oppfølging.

Anbefalingene er foreløpig ikke gradert, dette arbeidet vil gjennomføres i løpet av våren.

Retningslinjen, høringsbrevet og adressatliste finnes elektronisk på: www.helsedirektoratet.no/Om/hoyringar/Sider/default.aspx

**Helsedirektoratet ber om tilbakemeldinger på dokumentets form og innhold med frist 4. april 2013.**

Høringssvar kan sendes til postmottak@helsedir.no

Kontaktperson: Anne-Grete.Kvanvig@helsedir.no

Vennlig hilsen

Gitte Huus e.f.

avdelingsdirektør

Anne-Grete Kvanvig

seniorrådgiver

*Dokumentet er godkjent elektronisk*